section_heading: Smrt
paragraph_text: Početkom siječnja 1916. Pohl se razbolio. Dijagnosticiran mu je 8. siječnja 1916. rak jetre, te je hitno prebačen najprije na bolnički brod i nakon toga u Berlin na operaciju. Zbog bolesti je morao napustiti mjesto zapovjednika Flote otvorenog mora, te ga je 23. siječnja 1916. na tom mjestu zamijenio znatno ofenzivniji viceadmiral Reinhard Scheer. Hugo von Pohl je mjesec dana poslije, 23. veljače 1916., preminuo u Berlinu u 60. godini života.